CELEX: 62022CN0292
Language: ro
Date: 2022-05-04 00:00:00
Title: Cauza C-292/22: Cerere de decizie preliminară introdusă de Administrativen sad – Varna (Bulgaria) la 4 mai 2022 – Teritorialna direktsia Mitnitsa Varna/„NOVA TARGOVSKA KOMPANIA 2004” AD

11.7.2022   
            
            
               RO
            
            
               Jurnalul Oficial al Uniunii Europene
            
            
               C 266/17
            
         
      Cerere de decizie preliminară introdusă de Administrativen sad – Varna (Bulgaria) la 4 mai 2022 – Teritorialna direktsia Mitnitsa Varna/„NOVA TARGOVSKA KOMPANIA 2004” AD
      (Cauza C-292/22)
      (2022/C 266/21)
      Limba de procedură: bulgara
      
         Instanța de trimitere
      
      Administrativen sad – Varna
      
         Părțile din procedura principală
      
      
         Reclamantă: Teritorialna direktsia Mitnitsa Varna
      
         Pârâtă:„NOVA TARGOVSKA KOMPANIA 2004” AD
      
         Întrebările preliminare
      
      
                  1)
               
               
                  Potrivit căror criterii un produs precum cel din litigiul principal – ulei de palmier rafinat, albit și dezodorizat, cu denumirea comercială PALM FAT MP 36-39, care, în timpul producției sale tehnologice, a fost „amestecat, filtrat, răcit, temperat și ambalat” exclusiv prin procedee fizice care nu l-au modificat chimic – trebuie clasificat la poziția 1511 sau la poziția 1517 din capitolul 15 din [Nomenclatura combinată]?
               
            
                  2)
               
               
                  Care este semnificația termenului „texturare” utilizat pentru descrierea procedeului prin care s-a explicat obținerea produselor enumerate ca „shortenings” în Notele explicative la Sistemul armonizat de denumire și codificare a mărfurilor privind poziția 1517?
               
            
                  3)
               
               
                  În cazul în care „uleiul de palmier și fracțiunile lui, chiar rafinate, dar nemodificate chimic” au fost supuse unui „procedeu de texturare”, acest lucru constituie un motiv suficient pentru a exclude clasificarea sa la poziția 1511?
               
            
                  4)
               
               
                  În lipsa unor norme, metode, criterii și valori indicative stabilite în [Nomenclatura combinată], în Notele explicative ale [Nomenclaturii combinate] și în Notele explicative la Sistemul armonizat pentru a testa consistența uleiului de palmier și pentru a demonstra prelucrarea acestuia prin „texturare”, este permis ca autoritățile vamale competente să dezvolte și să aplice în mod autonom procedee de lucru analitice în vederea clasificării tarifare a mărfurilor la poziția 1511 sau la poziția 1517, precum RAP 66, versiunea 02/17.11.2020, utilizat în speță pentru a demonstra texturarea grăsimilor prin penetrare, pe baza metodei publicate oficial AOCS Cc-16-60?
                  În cazul în care acest lucru nu este permis, potrivit căror norme, metode, criterii și valori indicative poate fi efectuată examinarea produsului pentru a demonstra că a fost supus unui procedeu de „texturare” sau că acesta constituie „shortening de palmier”?
               
            
                  5)
               
               
                  Nomenclatura combinată care figurează în anexa I la Regulamentul (CEE) nr. 2658/87 (1), al Consiliului din 23 iulie 1987 privind Nomenclatura tarifară și statistică și Tariful Vamal Comun, modificată prin Regulamentul de punere în aplicare (UE) 2018/1602 (2) al Comisiei din 11 octombrie 2018, trebuie interpretată în sensul că produsele denumite „shortenings” obținute prin texturare din ulei rafinat de palmier trebuie clasificate la poziția 1517 din nomenclatură și în special la subpoziția 1517 90 99 din aceasta?
               
            
         (1)  JO 1987, L 256, p. 1, Ediție specială, 02/vol. 4, p. 3.
      
         (2)  JO 2018, L 273, p. 1.